钦定古今图书集成/方舆汇编/边裔典/第041卷 > 《十洲记》 > 《与渤海王大彝震书》封敖
## 钦定古今图书集成/方舆汇编/边裔典/第041卷 > 《十洲记》 > 《与渤海王大彝震书》封敖

敕渤海王《大彝震》、王子《大昌辉》等，“自省表陈贺并进
奉”事，具悉。卿代袭忠贞，器资仁厚，遵礼义而封部和
乐，持法度而渤海晏宁。远慕华风，聿修诚节。梯航万里，任土之贡献俱来；夙夜一心，朝天之礼义克备。龙
庭必会，鳀域何遥？言念嘉猷，岂忘寤叹。勉弘教义，常
奉恩荣。今因王子《大昌辉》等回国，赐卿官诰及信物，
至宜领之。妃及副王长史平章事等，各有赐物。具如
《别录》。